laion/Wikipedia-Exotic huggingface dataset:
Akustiline vaht

Akustiline vaht on avatud pooridega vahtmaterjal, mida kasutatakse heli isoleerimiseks. Vaht toimib helilainete neelajana, muudab olemasoleva helienergia soojuseks ja vähendab helilainete võimet ruumi tagasi põrkuda. kõrge akustiline neeldumiskiirus hea soojusisolatsioon kerge kaal keskkonnasõbralik, lihtne taaskasutada ohutu ja mugav kasutada Kasutatakse harva, kuna heli liigub lainetena ja kõrgendatud elementidega vaht neelab seda paremini. Siledalt vahtpaneelilt helilained pigem põrkuvad kui neelduvad. Kuid silepaneeli saab kasutada tekstuuripaneelide all, lisa mürasummutajana. Kiilpaneel on tõhus, kuid ei ole sobiv suuremate ruumide jaoks, kuna heli levib pikikiilu kaugemale kui ristikiilu. Suurte kiilude valimine parandab kiilpaneeli tüübi heli neeldumisvõimet. Püramiidikujulisel vahtpaneelil on võrreldes teiste paneelidega hea helineeldumine, on madalamate sageduste neeldumise kiirus teiste tüüpidega võrreldes väiksem. Selle probleemi lahendamiseks on võimalus kasutada nurgaplokki, et koguda akustilisest vahust järele jäänud madalad sagedused. Munakarbivaht on üks parimaid lahendusi heliisolatsiooniks. Veel parema tulemuse saavutamiseks seotakse seda vahutüüpi teiste akustiliste materjalidega. Paneel sobib hästi isetehtud projekti või väikese eelarvega stuudio jaoks. Sarnane hea kvaliteediga silepaneelile. Paneel suudab neelata erinevate sagedusega helilaineid. Labidapaneeli helisummutuskvaliteet on parem kui silepaneelil, aga vähem tõhus kui püramiid- või kiilpaneelil. Funktsioonilt ja jõudluselt on see sisuliselt sama, kumerama pinnakujundusega annab ruumile teistsuguse helikvaliteedi. Ruudustikpaneel, mida kasutatakse vähem, kasutab helilainete ja vibratsiooni neelamiseks pinnal kõrgendatud jooni ja paneelil on suurepärased helineeldumise omadused. Ruudustikpaneel sobib hästi väiksematele aladele, kus pole palju mitmesuunalisi sagedusi. helistuudiod klaveriruumid multimeediaruumid trummiruumid akustilised laborid prooviruumid konverentsisaalid teatrid Geddes, Duncan (17.08.2016). "How does soundproofing foam work?". Vaadatud 23.03.2022. Foam factory. "Different types of acoustic foam". Vaadatud 23.03.2022. Vingo. "Acoustic foam". Vaadatud 24.03.2022.
Dr. John

Malcolm John Rebennack Jr. (20. november 1941 New Orleans, Louisiana osariik – 6. juuni 2019 New Orleans), esinejanimega Dr. John, oli USA laulja ja laulukirjutaja. Ta sai tuntuks 1968. aastal debüütalbumiga "Gris-Gris", milles tõi kokku selliseid mustanahaliste muusikastiile nagu bluus, R&B, funk ja bugi-vugi ning ühelt poolt psühhedeelia ja teiselt poolt Louisiana voodoo müstika. Dr. John pälvis kuus Grammy auhinda ja andis välja paarkümmend albumit. Ta ei olnud orienteeritud edetabelitele, kuid saavutas 1973. aastal singliga "Right Place, Wrong Time" esikümne koha. 2011. aastal võeti ta Rock'n'rolli Kuulsuste Halli liikmeks. "Suri Dr. John". ERR Kultuur, 07.06.2019.
Cass Elliot

Cass Elliot (tuntud ka kui Mama Cass; sünninimi Ellen Naomi Cohen; 19. september 1941 Baltimore, Marylandi osariik – 29. juuli 1974 Mayfair, London, Inglismaa) oli USA laulja. Ta sai tuntuks 1960. aastatel ansambli The Mamas & the Papas liikmena. Pärast ansambli lagunemist jätkas ta eduka soolokarjääriga ning avaldas viis sooloalbumit. Tema tuntumad laulud olid "Dream a Little Dream of Me", "It's Gettin' Better" ja "Make Your Own Kind of Music". 1970. aastate alguses esines ta sageli ka televisioonis. Elliot suri 29. juulil 1974 Londonis Mayfairis Curzon Place'i korteri magamistoas 32-aastaselt südameinfarkti tõttu. Samas korteris suri neli aastat hiljem samuti 32-aastaselt ansambli The Who trummar Keith Moon. Elliot maeti Los Angeleses asuvale kalmistule Mount Sinai Memorial Park Cemetery.
Barõšivka

Barõšivka (ukraina keeles Баришівка) on alev Kiievi oblastis. Чисельність наявного населення України на 1 січня 2019 року, vaadatud 1.07.2019.
Eksponomeeter

Eksponomeeter ehk särimõõdik on valguse mõõtmise seade fotograafias. Tema abil saab tehniliselt korrektse tulemuse saavutamiseks määrata fotoaparaadil õiged parameetrid (säriaja, ava, EV, ExIN) ,mille järgi sai paika panna fotoaparaadi säriaeg, ehk katiku lahtioleku pikkust. Eksponomeeteri abil saab: Määrata erinevate pindade tumeduse erinevust (kontrastsust) Kiirelt määrata või seadistada püsivalgustivalgusti (dimmer) tugevust vastavalt objektiivi tööavale Määrata ja seadistada valgustite (või välkude) omavahelisi proportsioone Määrata valitseva valguse ja välgu valguse proportsiooni Täpselt rajada soovitud klassikalist või enda varasemat väljatöötatud valguslahendust Kontrollida pinna ühtlast valgustatust reprotöödel või portreefoto ühtlase fooni saavutamisel Määrata säri väga nõrgas valguses, näiteks öistel võtetel Kiirelt liikuvate objektide pildistamisel määrata välgu kestvust
Kergkruus

Kergkruus ehk keramsiit on keraamiline täite- ja soojustusmaterjal. Kasutatakse tarindite, nt vahe- ja katuslagede soojustamiseks, vundamentide, keldriseinte ja torustike ümber ning põrandate, teede ja platside all. Kergkruus on suhteliselt vastupidav kemikaalidele, näiteks: soolad, happed, õlid, bensiin, leelised. Samuti peab vastu ka jäätumisele ja sulamisele. Kergkruus ei põle. Kuna kergkruus on poorne materjal, on vett nii graanuli peal kui ka graanuli poorides, seega on veeimavus olenevalt keskkonnast erinev. Tänu pooridele on kergkruus ka hästi tuulduv materjal, seega niiskus ventileerub igas keskkonnas. Kergkruus on valmistatud eriliste osakestega keramsiidsavist, mis segatakse ühtlaseks massiks ning kuivatatakse ja töödeldakse pöördahjus. Savi põletusel tõuseb temperatuur 1150ºC-ni, mille toimel savi paisub. Protsessi tagajärjena tekivad poorse struktuuri ja tugeva koorikuga graanulid ehk kergkruus. Kergkruusa saab kasutada väga erinevatel eesmärkidel näiteks isolatsiooni-, täite- ja dreenmaterjalina. Fibo kergplokkide valmistamisel; Vundamendi aluspinna täitematerjalina; Põrandate, vahelagede, katuslagede isolatsiooniks; Lamekatuste soojustamisel; Külmaisolatsiooniks torustikes, staadionite või teede pinnases; Haljastuses jne. 2008. aastal suleti vähese nõudluse tõttu Häädemeeste kergkruusatehas, mis valmistas Leca kergkruusa (tuntud ka kui Fibo kergkruus). 2022. aasta lõpuks taasavatakse eeldatavasti Häädemeeste FiboExclay tehase pöördahi, mis parandaks Balti riikide positsiooni turul. Otsus tehas taasavada on mõjutatud Saint-Gobain kontserni liitumisest eesmärgiga saavutada 2050. aastaks süsinikuneutraalsus. Ühtlasi kuulub antud kontserni ka Leca äriüksus ning seetõttu tehakse investeering antud tehasesse. Tehas on ehitatud Häädemeestele keramsiitsavi olemasolu tõttu sealses piirkonnas. Kergkruusa saab kasutada aianduses, näiteks taimede ümber või mullas, kõnnitee katteks jne. Graanuleid on hea kasutada taimede istutamiseks, sest nad on poorse struktuuriga ja imavad endasse vett. Seega on neid hea kasutada mulla niiskuse tasakaalus hoidmiseks. Lisaks aitavad need hoida taimest eemale baktereid ja putukaid, sest graanulid ei anna ise toitaineid. Kergkruus on hea materjal aianduses, sest see ei mõjuta mulla keskkonda, kuna graanulid on pH neutraalsed. Siiski on väga tähtis meeles pidada ja mullas kasutamisel läbi mõelda, kui palju niiskust need taimed saavad. Seda tuleb jälgida, et mulda liigselt ära ei kuivataks, kuna graanulid on hea veeimavusega. "Leca kergkruus" (PDF). Weber. Vaadatud 24.03.2022. "Kergkruusa tehnilised näitajad". Weber. Vaadatud 23.03.2022. "Tehas Fibo Exclay Häädemeestel alusab taas kergkruusa tootmist". Weber. Juuli 2021. Vaadatud 24.03.2022. Trees.com Staff (02.03.2022). "How to Use Hydroton (Expanded Clay Pellets) in the Garden". trees.com. Vaadatud 31.03.2022.
Trent Sainsbury

Trent Lucas Sainsbury (sündinud 5. jaanuaril 1992 Perthis) on Austraalia jalgpallur, kes mängib keskkaitsjana Belgia kõrgliiga klubis Kortrijk ja Austraalia jalgpallikoondises. Austraalia kõrgliigas debüteeris ta 2010. aastal Central Coast Marinersi meeskonnas. Hooajal 2011–12 võitis ta klubiga A-League'i põhiturniiri ja hooajal 2012–13 finaalseeria. Hooajal 2012–13 valiti Sainsbury lisaks Austraalia kõrgliiga hooaja sümboolsesse koosseisu ja Central Coast Marinersi hooaja parimaks mängijaks. Aastatel 2014–2016 mängis ta Hollandi kõrgliiga klubis PEC Zwolle. 2016. aasta jaanuaris liitus ta Hiina kõrgliiga klubiga Jiangsu Suning. 2017. aasta jaanuaris läks ta sealt laenule Itaalia kõrgliiga klubisse Milano Internazionale, kuid pääses klubi põhimeeskonnas väljakule vaid hooaja viimases mängus. Hooaja 2017–18 teises pooles oli ta laenule Šveitsi kõrgliiga klubis Grasshoppers. 2018. aasta augustis sõlmis ta kolmeaastase lepingu Hollandi kõrgliiga klubiga PSV Eindhoven, kuid ei saanud seal piisavalt mänguaega ja ta siirdus juba aasta hiljem Iisraeli kõrgliiga klubisse Maccabi Haifa. 2020. aasta augustis sõlmis ta kaheaastase lepingu Kortrijkiga. Austraalia jalgpallikoondises debüteeris Sainsbury 2014. aasta septembris sõprusmängus Belgia vastu. 2015. aastal tuli ta Austraalia koondisega Aasia meistriks. Ta on kuulunud Austraalia koondisse veel ka 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel. Central Coast Mariners A-League'i Premiership: 2011–12 A-League'i Championship: 2012–13 PEC Zwolle KNVB beker: 2013–14 Johan Cruijff Schaal: 2014
Tuuletõkkeplaat

Tuuletõkkeplaati kasutatakse ehitiste välisseinte ja lagede konstruktsioonides, mis kaitsevad tuule eest ja on vastupidavad ning soojapidavad. Materjal on looduslik ja hingav. Tuuletõkkeplaadid on eelkõige põhjamaistes tingimustes kasutatavad. Niiskuskindla ja vetthülgava struktuuriga Kaitseb konstruktsiooni ilmastiku mõjude eest Tõstab konstruktsiooni jäikust 100% puitkiud Ehitusvillade ja puistematerjalide toetuseks Immutatud parafiiniga, mis annab suure ilmastikukindluse Välispiirded (tuulutusega sokkel, välissein, katuslagi) Puistesoojustusega välisseinakonstruktsioonid Lattsõrestiku vahele paigaldatud soojustusega välisseinakonstruktsioonid Plaadid paigaldatakse karkassile vahedega 600 mm nii, et servade vahele jääks 2-3 mm. Kinnitamiseks kasutatakse kas naelu või klambreid. Ühenduskohtadele kinnitatakse puitliist või teip. Tuuletõkkeplaat Tuuletõkkeplaat
Ehituskoba

Ehituskoba on kinnitusvahend prusside, palkide või puidukonstruktsioonide omavaheliseks ühendamiseks. Valmistatud terasest. Kasutatava koba paksus sõltub koormusest, mida kronstein peab taluma. Ehituskoba kasutatakse kahe puitkomponendi näiteks üksteisega külgnevate puittalade ühendamiseks. Ehituskoba kasutatakse sageli montaaži abivahendina ning puusepa tapi- ja tappliidete asendi kindlustamiseks, et vältida nihkumist enne kogu konstruktsiooni valmimist. Kuna koba jalad on vastavalt teritatud või nurga all, tõmbab koba sisse löömisel kaks ühendatud puukomponenti kokku. Ehituskoba otsad lüüakse vaheldumisi haamriga sisse, et saavutada kahe puitkomponendi omavaheline kokkutõmme. See on odav ja mitmekülgne kinnitus ning võimaldab kindlalt kinnitada sõrestikukonstruktsiooni, palkmaja nurgad, lae- ja põrandatalad ning kinnitada palkmaja karkassi komponendid. Ühendusklamber on üldlevinult valmistatud terasvardast kuumsepistamise teel.
Ajdin Hrustic

Ajdin Hrustic (sündinud 5. juulil 1996 Dandenongis) on Austraalia jalgpallur, kes mängib ründava poolkaitsjana Itaalia kõrgliigaklubis Verona Hellas ja Austraalia jalgpallikoondises. Hooajal 2016–17 debüteeris ta Hollandi kõrgliigaklubis FC Groningen. 2020. aasta septembris sõlmis ta lepingu Saksamaa kõrgliigaklubiga Frankfurdi Eintracht. Esimese värava lõi ta Saksamaa kõrgliigas 9. mail 2021 mängus 1. FSV Mainzi vastu. Hooajal 2021–22 võitis ta klubiga UEFA Euroopa Liiga. 2022. aasta septembris sõlmis ta nelja-aastase lepingu Verona Hellasega. Austraalia jalgpallikoondises tegi Hrustic debüüdi 13. juunil 2017 sõprusmängus Brasiilia vastu. Samal aastal kuulus ta Austraalia koondisse FIFA konföderatsioonide karikaturniiril. Hrustic on Bosnia ja Rumeenia päritolu. Koondisekarjääri esimese värava lõi ta 3. juunil 2021 MM-i valikmängus Kuveidi vastu. Ta kuulub Austraalia koondisse 2022. aasta maailmameistrivõistlustel. Eintracht Frankfurt UEFA Euroopa Liiga: 2021–22 "Ajdin Hrustic è un nuovo centrocampista gialloblù!". Hellas Verona. 1. september 2022. Originaali arhiivikoopia seisuga 2. september 2022. Vaadatud 1. septembril 2022. Davutovic, David (22.5.2017). "Ajdin Hrustic tells why he chose the Socceroos over World Cup-bound Bosnia". Herald Sun. Vaadatud 13.6.2017.  Ajdin Hrustic – pildid, videod ja helifailid Wikimedia Commonsis
Kō Itakura

Kō Itakura (jaapani keeles 板倉 滉 Itakura Kō; sündinud 27. jaanuaril 1997 Yokohamas) on Jaapani jalgpallur, kes mängib keskkaitsja või kaitsva poolkaitsjana Saksamaa kõrgliigaklubis Mönchengladbachi Borussia ja Jaapani jalgpallikoondises. Jaapani kõrgliigas debüteeris ta 2016. aastal Kawasaki Frontale'i meeskonnas. 2018. aastal oli ta laenul samasse liigasse kuuluvas Vegalta Sendais. 2019. aasta jaanuaris sõlmis ta lepingu Manchester Cityga. Aastatel 2019–2021 oli ta laenul Hollandi kõrgliigaklubis FC Groningen. 2021. aasta augustis läks ta laenule Saksamaa esiliigaklubisse Schalke 04. 2022. aasta juulis sõlmis ta püsiva lepingu Mönchengladbachi Borussiaga. 2018. aasta Aasia mängude jalgpalliturniiril võitis Itakura Jaapani võistkonnaga hõbemedali. Jaapani jalgpallikoondises tegi ta debüüdi 2019. aasta Copa América teises alagrupimängus Uruguay vastu. Koondisekarjääri esimese värava lõi ta 28. mail 2021 MM-i valikmängus Myanmari vastu. 2020. aasta suveolümpiamängude jalgpalliturniiril kuulus ta Jaapani olümpiameeskonda. Kawasaki Frontale J1 League: 2017 Schalke 04 2. Bundesliga: 2021–22
Hwang Hee-chan

Hwang Hee-chan (korea keeles 황희찬; sündinud 26. jaanuaril 1996 Chuncheonis) on Lõuna-Korea jalgpallur, kes mängib ründajana Inglismaa Premier League'i klubis Wolverhampton Wanderers ja Lõuna-Korea jalgpallikoondises. Aastatel 2009–2015 kuulus ta Lõuna-Korea klubisse Pohang Steelers, kuid klubi põhimeeskonda ta välja ei jõudnud. 2015. aastal liitus ta Austria kõrgliiga klubiga Salzburgi Red Bull. Ta tuli klubiga neli korda Austria meistriks. Kui esimesel hooajal ei löönud ta Austria kõrgliigas ühtegi väravat, siis hooajal 2016–17 juba 12 väravat. Kokku jäi tema arvele Austria kõrgliiga nelja hooajaga 28 väravat. Hooajal 2018–19 mängis ta laenul Saksamaa esiliiga klubis Hamburger SV, lüües seal 20 väravaga kolm väravat. 2020. aasta juulis sõlmis ta viieaastase lepingu Saksamaa kõrgliiga klubiga RB Leipzig. 2021. aasta augustis läks ta laenule Wolverhampton Wanderersi. Esimese värava lõi ta Inglismaa kõrgliigas 11. septembril 2021 mängus Watfordi vastu. Lõuna-Korea jalgpallikoondises tegi Hwang debüüdi 1. septembril 2016 MM-i valikmängus Hiina vastu. Koondisekarjääri esimese värava lõi ta 13. juunil 2017 MM-i valikmängus Katari vastu. Ta on kuulunud Lõuna-Korea koondisse 2018. aasta maailmameistrivõistlustel ja 2019. aasta Aasia meistrivõistlustel. 2019. aasta Aasia meistrivõistluste kaheksandikfinaalis lõi ta värava Bahreini vastu. 2018. aasta Aasia mängude jalgpalliturniiril võitis Hwang Lõuna-Korea võistkonnaga kuldmedali. Ta kuulus Lõuna-Korea võistkondaga ka 2020. aasta suveolümpiamängudel. Salzburgi Red Bull Austria Bundesliga: 2015–16, 2016–17, 2017–18, 2019–20 Austria karikas: 2015–16, 2016–17, 2019–20 RB Leipzig DFB-Pokal: Teine koht 2020–21 https://www.transfermarkt.com/hee-chan-hwang/nationalmannschaft/spieler/292246 (vaadatud 24.3.2022)
Voznessensk

Voznessensk (ukraina keeles Вознесенськ) on linn Ukrainas Mõkolajivi oblastis, Voznesenski rajooni halduskeskus. Linn asub Lõuna-Bugi ääres oblasti keskusest Mõkolajivist umbes 90 km kaugusel loodes. Voznesensk sai linnaõigused 1938. aastal. Voznessenski lahingud Чисельність наявного населення України на 1 січня
Kristi Ojasaar

Kristi Ojasaar (17. jaanuar 1983 – 6. jaanuar 2022) oli eesti moetoimetaja ja disainer. Kristi Ojasaar oli ajakirja Buduaar kunagine moetoimetaja, kus tegi ajakirjale stilistikat ning ilu- ja moeuudiseid. Samuti oli ta TV3 ilusaate "Pärlipeegel" saatejuht. Tema kaksikõde on ehtedisainer Mari Ojasaar ja tema elukaaslane oli Apollo Groupi juht Mauri Dorbek.
Süüria ekspress

„Süüria ekspress“ on tingnimetus, mida kasutatakse XXI sajandi II kümnendil alanud VF mereväe dessantlaevade korrapäraste tarnereiside kohta Süüriasse. "Mereväebaas Süürias kinnistab Venemaa kanda Vahemerel". PM. 27. september 2019. Vaadatud 24. märtsil 2022.
Larry Tee

Larry Tee (kodanikunimega Lawrence Thom, sündinud 12. oktoobril 1959) on Berliinis tegutsev DJ, klubipromootor ja muusikaprodutsent, kes New Yorgis kureeris 2000. aastate alguses electroclashi skeenet. Ta aitas käivitada selliste artistide karjääri nagu RuPaul, Scissor Sisters, Fischerspooner, Peaches, W.I.T. ja Avenue D. Ta on kirjutanud lugusid Afrojackile, Shontelle'ile, Princess Superstarile, Santigoldile, Sean Garrettile, Steve Aokile ja Amanda Lepore'ile ning teinud nendega koostööd. TZUJI
Virve Kiisa

Virve Kiisa, 1951. aastani Virve Gustel, 1951–1966 aastatel Virve Laur (2. oktoober 1930 Kareda vald, Järvamaa – 21. veebruar 2022) oli eesti motosportlane ja sporditegelane. Õppis Paide Keskkoolis. 1966. aastal lõpetas Tallinna Kergetööstuse Tehnikumi tehnoloogina ja 1966–1968 aastatel töötas Tallinna Kergetööstuse Tehnikumi õpetajana. Motospordiga hakkas tegelema 1947. aastal Vabariiklikus Auto-Motoklubis Richard Lauri treeningurühmas. 1953. aastal oli ta ringrajasõidus Nõukogude Liidu meister ja 1951 motokrossis hõbe (125 cm3, naised), 1951. aastal sai ta motokrossis ja ringrajasõidus Spartak üleliiduliseks meistriks ringrajasõidus ja motokrossis ning aasta lõpul sai ta esimese Eesti naismotosportlasena NSV Liidu meistersportlase nimetuse. 1956. aastal Riia lähistel toimunud esimestel Balti liiduvabariikide meistrivõistlustel sai ta esikoha. Osales 1963–1966 aastatel Nõukogude Liidu edukas võistkonnas rahvusvahelistel mootorrattaspordiliidu (FIM) rallidel. võitis ta kokku ENSV 19 meistrikulda ringraja-, hipodroomi- ja kilomeetrisõidus ning moto- ja talimotokrossis (125 cm3, naised). Mootorspordi (1951; Eesti naismootorisportlastest esimene). Võistlusspordist loobumise järel töötas hiljem Kalevi AMK-s treenerina. 1959. aastal oli dublant filmis "Vallatud kurvid". 1969–1977 Automi linnanõukogu esimees, 1984–1986 Terase turustusosakonna juhataja. Oli 1990–2017 Astrec OÜ juhatuse liige. 2011. aastal andis ta koos abikaasa Endel Kiisaga välja raamatu "Elu kurvilistel radadel", ISBN: 9789949218400 Kalevi auliige (1963) Automi auliige (1980) "Suri teenekas motosportlane Virve Kiisa". Postimees. "Virve Kiisa". ESBL. Elu kurvilistel radadel. 2011. Haud Tallinna Metsakalmistul
Hille Lagerspetz

Hille Lagerspetz (neiupõlvenimega Jõeäär, 9. märts 1964 Paldiski – 3. jaanuar 2021 Tallinn) oli eesti tõlkija ja toimetaja. Ta õppis Padise põhikoolis ja Keila keskkoolis. Aastatel 1982–1987 õppis Tartu Ülikoolis eesti filoloogiat, mille lõpetas kiitusega. Töötas aastaid toimetajana kirjastustes Eesti Raamat, hiljem Varrakus, alates 1. märtsist 2016 oli ajakirja Looming keele­toimetaja. Lisaks toimetajatööle tõlkis soome keelest ilukirjandust. "Hille Lagerspetz 9. III 1964 – 3. I 2021". Sirp.
Cupertino

Cupertino on linn Ameerika Ühendriikides California osariigis Santa Clara maakonnas. See asub Santa Clara oru lääneserval, piirnedes idas San Jose linnaga. Cupertinost läände jäävad Santa Cruzi mäed. Elanike arv on 2020. aasta rahvaloenduse kohaselt 60 381. Aastal 2010 oli elanikke 58 302. 2010. aasta rahvaloenduse kohaselt moodustasid 63% linna elanikest Aasia päritolu inimesed. Linn on saanud nime 17. sajandil Itaalias elanud kristliku pühaku Copertino Giuseppe järgi. Cupertino sai linnaõigused 10. oktoobril 1955. Cupertinos asub Apple Inc. peakorter Apple Park. Cupertino sõpruslinnad on Bhubaneswar Indias, Copertino Itaalias, Hsinchu Taiwanil ja Toyokawa Jaapanis. 2020 United States Census, vaadatud 1.01.2022.  Cupertino – pildid, videod ja helifailid Wikimedia Commonsis https://www.cupertino.org/
Surnud 1989

Siin on loetletud 1989. aastal surnud tuntud inimesi. ◄ | 1986 | 1987 | 1988 | Surnud 1989 | 1990 | 1991 | 1992 | 1993 | ► | ►► Sündmused maailmas 2. jaanuar – Ivan Dratšov, Eesti võrkpallur ja võrkpallitreener 3. jaanuar – Lydia-Marie Kitsing, Eesti korv- ja võrkpallur 11. jaanuar – August Koern, Eesti poliitik 11. jaanuar – José Bustamante y Rivero, endine Peruu president 15. jaanuar – Kalju Kangur, Eesti luuletaja 19. jaanuar – Harri Erm, Eesti sporditegelane ja -pedagoog 22. jaanuar – Sándor Weöres, ungari luuletaja 23. jaanuar – Salvador Dalí, Hispaania maalikunstnik 29. jaanuar – Mihhail Tšulaki, Vene helilooja 5. veebruar – August Alekõrs, Eesti kohtunik 21. veebruar – Sándor Márai, ungari kirjanik 4. märts – Jüri Variste, Eesti koorijuht ja pedagoog 9. märts – Robert Mapplethorpe, Ameerika Ühendriikide fotograaf ja kunstnik 25. märts – Vladimir Käo, Eesti NSV partei- ja riigitegelane ning tootmisjuht 29. märts – Bernard Blier, Prantsuse filminäitleja 13. aprill – Virge Sõerde, Eesti sporditegelane 19. aprill – Daphne du Maurier, inglise kirjanik 2. mai – Veniamin Kaverin, vene kirjanik 2. mai – Ott Valgemäe, eesti rahvatantsupedagoog ja tantsujuht 24. mai – Ervin Vahemets, Eesti jalgpallur 1. juuni – Rem Blum, juudi päritolu Eesti filosoof 2. juuni – Pēteris Upītis, läti graafik 3. juuni – Rūḩollāh Mūsavī Khomeynī, Iraani šiiitlik vaimulik ja poliitik 5. juuni – Arvo Vabamäe, eesti lavastaja ja teatrinäitleja 10. juuni – Jüri Paenurm, Eesti auto- ja motosportlane 13. juuni – Eduard Päll, Eesti NSV riigitegelane, kirjanik ja keeleteadlane 19. juuni – Betti Alver, eesti luuletaja 27. juuni – Alfred Ayer, inglise filosoof 2. juuli – Andrei Gromõko, Nõukogude Liidu diplomaat 6. juuli – János Kádár, Ungari kommunistlik poliitik ja riigitegelane 19. juuli – Ilmar Tammur, eesti teatrijuht, näitleja, lavastaja ja õppejõud 28. juuli – Heino Kaljuste, eesti koorijuht ja pedagoog 25. august – Jan Frenkel, Vene helilooja 4. september – Georges Simenon, Belgia kirjanik 20. september - Klavdija Plotnikova, viimane kamassi keele kõneleja 28. september - Ferdinand Marcos, Filipiinide poliitik, president 1965 kuni 1986 28. september - Herman Sergo, eesti kirjanik 2. oktoober – Aarne Viisimaa, eesti laulja 6. oktoober – Bette Davis, Ameerika Ühendriikide näitleja 9. oktoober – Kalju Kass, eesti kirjanik ja humorist 13. oktoober – Vladimir Roždestvenski, Eesti maletaja ja spordiajakirjanik 26. oktoober – Aadu Hint, eesti kirjanik 27. oktoober – Erni Hiir, eesti luuletaja 12. november – Dolores Ibárruri, Hispaania ajakirjanik ja kommunistlik poliitik 20. november – Joosep Aavik, eesti organist, koori- ja orkestrijuht ning muusikaõpetaja 2. detsember – Agu Aarna, eesti põlevkivikeemik 14. detsember – Andrei Sahharov, füüsik, Nõukogude dissident, Nobeli rahuauhind 1975 14. detsember – Ants Eskola, Eesti näitleja 16. detsember – Silvana Mangano, Itaalia filminäitleja 22. detsember – Samuel Beckett, Iiri kirjanik, Nobeli kirjandusauhind 1969 25. detsember – Nicolae Ceaușescu, Rumeenia diktaator 25. detsember – Elena Ceaușescu, Nicolae Ceauşescu abikaasa
Teisiti ei saa

"Teisiti ei saa" on ansambli Traffic singel. Laul anti välja 29. oktoobril 2019. Laulule tehti ka muusikavideo. "Traffic andis välja uue loo "Teisiti ei saa"" ERR, 29.10.2019
Lukjanivka

Lukjanivka (ukraina keeles Лук'янівка) on küla Ukrainas Kiievi oblastis Brovarõ rajoonis. See asub Kiievist umbes 60 km kaugusel ja Brovarõst 45 km kaugusel idas. 2022. aasta Venemaa sissetungi ajal Ukrainasse okupeerisid linna Venemaa sõjaväelased. 24. märtsil 2022 taastasid Ukraina relvajõud küla üle kontrolli. ВСУ освободили еще одно село на Киевщине - Корреспондент.net, 24.03.2022 (vaadatud: 24.03.2022)
Võšhorodi rajoon

Võšhorodi rajoon on haldusüksus Ukrainas Kiievi oblastis. Rajoon ümbritseb Kiievi veehoidlat. Rajoon piirneb idas Tšernihivi oblastiga, kagus Brovarõ rajooniga, lõunas Kiievi linna ja Butša rajooniga, läänes Žõtomõri oblastiga ning põhjas Valgevene Homieli oblastiga. Slavutõtš Võšhorod Dõmer Ivankiv Krasjatõtši Kozarovõtši Kuhhari Ljutiž Novi Petrivtsi https://decentralization.gov.ua/news/12639
Krasjatõtši

Krasjatõtši on alev Ukrainas Kiievi oblastis Võšhorodi rajoonis. Kuni 2020. aastani oli see Poliske rajooni halduskeskus. See asub Kiievist 95 km kaugusel loodes. Чисельність наявного населення України на 1 січня 2019 року, vaadatud 1.07.2019.